קכא שיר למעלות
א שִׁיר, לַמַּעֲלוֹת: אֶשָּׂא עֵינַי, אֶל-הֶהָרִים - מֵאַיִן, יָבֹא עֶזְרִי: ב עֶזְרִי, מֵעִם; יְהוָה - עֹשֵׂה, שָׁמַיִם וָאָרֶץ: ג אַל-יִתֵּן לַמּוֹט רַגְלֶךָ  אַל-יָנוּם, שֹׁמְרֶךָ: ד הִנֵּה ; לֹא-יָנוּם, וְלֹא יִישָׁן - שׁוֹמֵר, יִשְׂרָאֵל: ה יְהוָה שֹׁמְרֶךָ  יְהוָה צִלְּךָ, עַל-יַד יְמִינֶךָ:; ו יוֹמָם, הַשֶּׁמֶשׁ לֹא-יַכֶּכָּה  וְיָרֵחַ בַּלָּיְלָה: ז יְהוָה, יִשְׁמָרְךָ מִכָּל-רָע: יִשְׁמֹר,; אֶת-נַפְשֶׁךָ: ח יְהוָה, יִשְׁמָר-צֵאתְךָ וּבוֹאֶך - מֵעַתָּה, וְעַד-עוֹלָם.; 